
Snapshot Europe 2023 felmérés tapasztalatai Sopron lakott-területtel határos részein

Kulcsszavak: Vadmegjelenés, humán-vad konfliktus
Dolgozatomban a „Snapshot Europe2023” Európai kezdeményezés részprojektjeként végeztem kameracsapdák segítségével monitoring tevékenységet. Ennek helyszíne Sopron város lakott-területtel határos rész volt. A város széli területeken 10 kamera került kihelyezésre, a vizsgálat 2023. Szeptember 1.-től október 31.-ig tartott. A kamerák 50cm magasságban kerültek kihelyezésre, az észleléseket egymástól függetlennek minősültek, amennyiben 30 perc eltelt két megjelenés között. Ez idő alatt 21 faj – amiből kettő háziállat (kutya, macska) volt – került megfigyelésre. Összesen 296 észlelés történt. A leggyakoribb megfigyelt madárfaj a feketerigó volt. Az emlősök közül az őz fordult elő leggyakrabban, ezen felül igazolható volt a vaddisznó, róka, nyest és egyéb ragadozó fajok jelenléte. A mesterséges kialakítású területek magas diverzitást mutattak a fajokat tekintve. Ez alapján megállapítottam, hogy ezek a város közeli élőhelyek jó búvóhelyet és jó táplálékforrást nyújtanak a különböző állatfajoknak.




